stanford-oval/wikipedia huggingface dataset:
פרנק רמזי (כדורסלן)
קריירת משחק

בעונת 1954/1955 הצטרף רמזי לסלטיקס וקלע במדיה 11.2 נקודות למשחק עד סיום העונה. בשנים 1955–1956 שירת כחייל בצבא ארצות הברית. במהלך עונת 1956/1957 חזר לשחק בבוסטון, וב-7 מתוך 8 העונות הבאות זכה עם הסלטיקס באליפות ה-NBA. תקופת השיא של רמזי בקבוצה הייתה בפלייאוף 1959, בו הוביל את כל קלעי קבוצתו עם 23.2 נקודות בממוצע למשחק, והצעיד אותה לזכייה הראשונה מתוך 8 זכיות רצופות באליפות ה-NBA (מתוכן רמזי לקח חלק ב-6). על אף שהיה אחד השחקנים המובילים בקבוצתו, העדיפו רמזי ומאמנו רד אאורבך שישמש כשחקן ספסל, ובכך נחשב ל"שחקן השישי" הראשון בתולדות ה-NBA, כשחקן מוביל שמוותר על מקומו בחמישייה הפותחת.
שישה שחקנים בלבד בתולדות ה-NBA זכו ביותר אליפויות מאשר רמזי, כולם שחקני הסלטיקס ששיתפו עמו פעולה בקבוצה. לאחר פרישתו ממשחק בשנת 1964 הפרישו הסלטיקס את גופייתו, עם המספר "23".
לאחר הפרישה ממשחק

בעונת 1970/1971 אימן רמזי את קבוצת קנטקי קולונלס מליגת ה-ABA, אשר שני שחקניה המובילים היו בוגרי אוניברסיטת קנטקי דן איסל ולואי דמפיר. בעונתו היחידה כמאמן העפיל עם הקולונלס לגמר ה-ABA, בו הפסיד ליוטה סטארס (אשר אומנה על ידי חברו מהסלטיקס, ביל שרמן) בתוצאה 3–4.
בשנת 1981 הוצג בהיכל התהילה של הכדורסל.
לאחר קריירת האימון עבד רמזי בבנק, ובערוב ימיו היה נשיא סניף בנק בעיר דיקסון שבקנטקי.
ב-8 ביולי 2018, חמישה ימים לפני יום הולדתו ה-87, נפטר רמזי כתוצאה ממפרצת.
הערות שוליים

↑  סטטיסטיקות הקריירה של רמזי ב-NBA, באתר basketball-reference.com
1 2  דף השחקן, באתר היכל התהילה
1 2 3 4  ההודעה על פטירתו של רמזי, באתר הניו יורק טיימס, 8 ביולי 2018
↑  רשימת הנבחרים בדראפט 1953, באתר basketball-reference.com
↑  סטטיסטיקות המכללות של רמזי, באתר sports-reference.com
↑  מספרים שהופרשו על ידי הסלטיקס, באתר הרשמי של הקבוצה
קווין מנטייה

קווין אנדרס מנטייה קמרגו (בספרדית: Kevin Andrés Mantilla Camargo; נולד ב-22 במאי 2003 בבוגוטה שבקולומביה) הוא כדורגלן קולומביאני המשחק בעמדת הבלם בקבוצת טאז'רס מליגת העל הארגנטינאית.
קריירת מועדונים

מנטייה גדל במחלקת הנוער של אינדפנדיינטה סנטה פה. הוא ערך 31 הופעות ליגה במדי הקבוצה הבוגרת של המועדון במסגרת ליגת העל הקולומביאנית.
ב-27 ביולי 2023 חתם מנטייה על חוזה לארבע שנים בטאז'רס מליגת העל הארגנטינאית.
קריירה בינלאומית

מנטייה נכלל בסגל נבחרת קולומביה עד גיל 20 לטורניר גביע העולם עד גיל 20 בשנת 2023, וערך חמש הופעות בטורניר.
הערות שוליים

↑  Kevin Mantilla es refuerzo de Talleres באתר הרשמי של טאז'רס, 27 ביולי 2023 (בספרדית)
↑  Convocatoria de la Selección Colombia Sub 20 – Copa Mundial de la FIFA Argentina 2023 באתר הרשמי של פדרציית הכדורגל הקולומביאנית, 9 במאי 2023 (בספרדית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קווין מנטייה".
פנחס ברנר

| --- | --- |
אין תמונה חופשית
 לידה:  1931 (בן 93 בערך) טישובצה, רפובליקת פולין 
 מדינה:  ונצואלה 
 תפקידים נוספים:  diplomatic envoy of Venezuela to Israel 
 אב:  אברהם משה ברנר 
 
הרב פנחס ברנר (נולד ב-1931) הוא הרב הראשי האשכנזי של קראקס, ונצואלה, החל משנת 1967.
ביוגרפיה

ברנר נולד בטישובצה, פולין. בגיל ארבע היגר עם משפחתו לפרו, שם שימש אביו כרב ראשי. הוא קיבל תואר ראשון באמנויות והסמכה לרבנות מישיבה יוניברסיטי, וסיים תואר שני באוניברסיטת קולומביה. ברנר קיבל תואר דוקטור לשם כבוד מאוניברסיטת בר-אילן.
קריירה רבנית

בשנות ה־60 כיהן ברנר כרב בקווינס, ניו יורק. בשנת 1967 מונה ברנר לרב הראשי האשכנזי של קראקס.
באוגוסט 2019, נשיא ונצואלה, חואן גואידו, מינה את ברנר לשליח הרשמי לישראל, למרות שלשתי המדינות אין יחסים דיפלומטיים.
ברנר הוא נשיא ועדת הקשרים בין כנסיות ובתי כנסת בוונצואלה וחבר בוועד המנהל של אוניברסיטת בר-אילן.
הערות שוליים

1 2  VENEZUELA 2004 (אורכב 23.10.2006 בארכיון Wayback Machine). The Stephen Roth Institute for the Study of Contemporary Antisemitism and Racism. Tel Aviv University
1 2  Unión Israelita de Caracas, web.archive.org, ‏2009-08-31
1 2  "New York Rabbi Named Ashkenazi Chief Rabbi of Caracas". Jewish Telegraphic Agency (באנגלית אמריקאית). 1967-07-19. נבדק ב-2022-01-09.
↑  Ahren, Raphael (2019-12-14). "At 88, Venezuela's would-be ambassador to Israel can't wait to get to work". The Times of Israel (באנגלית אמריקאית). נבדק ב-2019-12-15.
↑  Cohen, Ben (2019-08-14). "Venezuelan Opposition Leader Juan Guaidó Announces Former Chief Rabbi as Envoy to Israel". The Algemeiner (באנגלית אמריקאית). נבדק ב-2019-12-15.
| --- | --- |
בקרת זהויות :  NLI: 987007259062405171  BnF: cb124957155 (data)  GND: 105626022X  ISNI: 0000 0000 6648 7537  LCCN: n92023693  NTA: 227583892  VIAF: 22245915   WorldCat (עם VIAF): 22245915
פנחס ברייער

| --- | --- |
אין תמונה חופשית
 לידה:  21 ביוני 1976 (בן 48) כ"ג בסיוון ה'תשל"ו ישראל
 מוקד פעילות:  ישראל ישראל
 עיסוק:  איש חינוך, מלחין
 זרם:  חסיד בעלזא
 סוגה:  מוזיקה חסידית
 שפה מועדפת:  יידיש, עברית
 שיתופי פעולה בולטים:  אברהם פריד
 מספר יצירות ידוע:  3
 פרסים והוקרה:  "שיר העשור", רדיו קול חי  "שיר העשור" - מקום 4, רדיו קול ברמה
 
הרב אברהם פנחס ברייער (נולד ב-21 ביוני 1976, כ"ג בסיוון ה'תשל"ו) הוא איש חינוך ומלחין חרדי-חסידי ישראלי.
מספר שירים שהלחין הפכו ללהיטים וזכו להצלחה יוצאת דופן במוזיקה החסידית. הבולטים שבהם הם "הנני בידך" שביצע הזמר אברהם פריד ו-"השבעתי אתכם" שבוצע בגרסאות רבות, שהגיעו שניהם למקומות גבוהים במצעדי העשור של ערוצי הרדיו החרדים.
ביוגרפיה

ברייער, חסיד בעלזא, נולד לרב יוסף צבי ברייער, ראש ישיבת בעלזא בבית חלקיה. מתגורר כיום באשדוד.
ברייער עוסק בחינוך למעלה מעשרים וחמש שנים. שימש כר"מ בישיבת בעלזא בראשות אביו, עד לפרישתו בשנת 2014. מעביר הרצאות וסדנאות בנושא חינוך וכותב טור ייעוץ שבועי במגזין מרווה לצמא, ובשבועון במה. משמש כמרצה במכון אחיה למורים וכמנחה הורים בארגון דרך הבית.
הלחין מספר שירים בסוגת המוזיקה החסידית, בהם כמה שזכו להצלחה יוצאת דופן, דוגמת "הנני בידך", שבוצע על ידי הזמר אברהם פריד וזכה בתואר "שיר העשור" במצעד העשור שנערך ברדיו קול חי, ובמקום הרביעי בקטגוריה זו במצעד של רדיו קול ברמה, ו-"השבעתי אתכם" שבוצע בגרסאות רבות והגיע למקום השביעי במצעד העשור של קול חי.
כתב מספר ספרים העוסקים בחינוך, בהם "לגדל – פרקי חינוך להורים ולמחנכים", "להתבונן – פרקי הדרכה והתבוננות בדרך העולה", "להתענג – בין כותלי הישיבה" ו-"להצמיח – פרקי חינוך וצמיחה להורים ולמחנכים".
שיריו

| הזמר | השיר |
| --- | --- |
אברהם פריד: הנני בידך
–: השבעתי
פנחס ברייער: הגלה נא
ישראל ורדיגר: משכנו, תאיר
דודי קאליש: הושיענו
הערות שוליים

↑  יאיר טוקר, ‏סינגל חדש לאברהם פריד: "הנני בידך", באתר כיכר השבת, 30 באוקטובר 2015
↑  ואלו התוצאות: מצעד העשור של קול חי מיוזיק, באתר קול חי מיוזיק, ‏17 באוקטובר 2019
↑   מצעד העשור של 'קול ברמה': הדירוג המלא - שיר העשור, זמר העשור ופריצת העשור, סרטון בערוץ "בחזית", באתר יוטיוב (אורך: 02:51:11)
↑  ספרי הרב פנחס ברייער, באתר לגדל
| --- | --- |
בקרת זהויות :  NLI: 987008523374205171
פרינקיפים

פרינקיפים (בלטינית: Princeps) הם סוג של חיל רגלים בצבא הרומי בתקופת הרפובליקה. השימוש בחיילים אלו החל עם המעבר של הצבא הרומי משיטת הפלאנקס לשיטה המניפולרית במהלך המאה ה-4 לפנה"ס. הפרינקיפים היו אזרחים עשירים יחסית שיכלו להרשות לעצמם נשק ומיגון באיכות טובה.
תיאור

על פי פוליביוס, הפרינקיפים היו חיילים מבוגרים ואמידים יותר מההאסטאטים אך פחות מהטריאריים. בהתאם לכך, הם היו מוגנים טוב יותר מרוב החיילים. הם היו מצוידים בחרב קצרה שנקראה "גלאדיוס", שתי חניתות להטלה, ומגן גדול בצורת מלבן מקומר שנקרא סקוטום. את קסדותיהם הם נהגו לעטר בנוצות כדי להיראות גבוהים יותר.
כל לגיון כלל 1,200 פרינקיפים, והללו חולקו לעשרה מניפולים. הפרינקיפים הוצבו במסגרת המבנה המניפולרי אחרי ההאסטאטים ולפני הטריאריים. בעת הקרב היו הפרינקיפים מטילים את חניתותיהם מעל ראשי ההאסטאטים ולאחר מכן מצטרפים לקרב מאחוריהם. השימוש בפרינקיפים הופסק בעיקר בשל שינויים בכלכלת רומא, שבעקבותיהם היו כל החיילים מסוגלים לרכוש לעצמם כלי נשק זהים.
לקריאה נוספת

ישראל שצמן, תולדות הרפובליקה הרומית, ירושלים, הוצאת ספרים ע"ש י"ל מאגנס, תש"ן.
הערות שוליים

↑  פוליביוס, ספר שישי, 23.
↑  שצמן, עמ' 248.
↑  שצמן, עמ' 249.
פרנק רמזי

ערך זה עוסק במתמטיקאי. אם התכוונתם לכדורסלן, ראו .
| --- | --- |

 לידה:  22 בפברואר 1903 קיימברידג', הממלכה המאוחדת של בריטניה הגדולה ואירלנד 
 פטירה:  19 בינואר 1930 (בגיל 26) לונדון, הממלכה המאוחדת 
 שם לידה:  Frank Plumpton Ramsey 
 מקום קבורה:  Ascension Parish Burial Ground 
 מקום לימודים:  וינצ'סטר קולג', טריניטי קולג', אוניברסיטת וינה 
 מוסדות:  קינגס קולג' 
 מונחה לדוקטורט:  לודוויג ויטגנשטיין 
 זרם:  פילוסופיה אנליטית
 תחומי עניין:  תורת ההכרה, לוגיקה, מטאפיזיקה, פילוסופיה של הלשון, פילוסופיה של המתמטיקה
 עיסוק:  מתמטיקאי, פילוסוף, כלכלן 
 הושפע מ:  ברטראנד ראסל, צ'ארלס פרס, לודוויג ויטגנשטיין
 השפיע על:  לודוויג ויטגנשטיין, סוזן האק
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 יצירות ידועות:  Ramsey–Cass–Koopmans model, תורת רמזי, Ramsey problem, Ramsey–Lewis method, משפט רמזי, Ramsey sentence, Keynes–Ramsey rule 
 בן או בת זוג:  Lettice Ramsey 
 
פרנק פלומפטון רמזי (באנגלית: Frank P. Ramsey;‏ 22 בפברואר 1903 – 19 בינואר 1930) היה מתמטיקאי בריטי, אשר עסק גם בפילוסופיה וכלכלה.
ביוגרפיה

פרנק רמזי נולד ב-1903 בקיימברידג'. אביו, ארתור, היה מתמטיקאי ונשיא מודלין קולג'. הוא היה הבכור מבין שני אחים ושתי אחיות. אחיו, מיכאל רמזי, היה הארכיבישוף מקנטרברי. הוא החל את לימודיו בוינצ'סטר קולג' ב-1915 ומאוחר יותר עבר לקיימברידג' כדי ללמוד מתמטיקה בטריניטי קולג'. בתור נער התעניין בנושאים רבים, החל מספרות אנגלית וקלאסיקה ועד מתמטיקה ופוליטיקה.
מגיל צעיר סבל רמזי מדיפרסיה. הוא התעניין בפסיכואנליזה וכאשר כתב את הדיסרטציה שלו, נסע לווינה כדי לעבור טיפול פסיכואנליטי. כדי להצדיק זאת כתב לאימו שהתת-מודע עשוי להשפיע על עבודתו כמתמטיקאי. בספטמבר 1925 נשא לאישה את לטיס בייקר. החתונה התקיימה במשרד רישום מכיוון שרמזי היה, על פי אשתו, אתיאסט מילטנטי. נולדו להם שתי בנות.
רמזי חזר לאנגליה ב-1924 ובעזרת תמיכתו של הכלכלן הנודע ג'ון מיינרד קיינס הפך לעמית בקינגס קולג' שבאוניברסיטת קיימברידג'. ב-1926 הפך למרצה למתמטיקה ולאחר מכן מנהל לימודי המתמטיקה בקינגס קולג'.
רמזי סבל מבעיות כרוניות בכבד. הוא נדבק בצהבת לאחר ניתוח וכתוצאה מכך נפטר בבית חולים בלונדון בינואר 1930 בגיל 26. הוא נקבר בבית קברות בקיימברידג'.
עבודתו

ב-1927 רמזי פרסם את המאמר "עובדות והיגדים" (Facts and Propositions) בו הציע תורת אמת פילוסופית.[דרושה הבהרה]
ב-1930 במאמר "על בעיה של לוגיקה פורמלית" רמזי ניסח משפט שנודע מאוחר יותר כמשפט רמזי. אף על פי שזוהי אולי עבודתו הידועה ביותר, הוא למעשה רק הוכיח את המשפט כלמה בדרכו לפתרון חלקי של בעיית ההכרעה של הילברט לשפה מסדר ראשון (מציאת אלגוריתם המכריע את הנכונות של כל טענה; המקרה הכללי הוכח מאוחר יותר כבלתי פתיר). הוכחה זו הובילה לפיתוח תחום שלם במתמטיקה הקרוי על שמו, תורת רמזי - תחום בקומבינטוריקה העוסק בשאלה כמה גדול צריך להיות מבנה מתמטי כדי להבטיח שהוא מקיים תכונה מסוימת.
קיינס והכלכלן ארתור פיגו עודדו את רמזי לעבוד על כלכלה החל מגיל 16. בתגובה לכך רמזי כתב שלושה מאמרים בתאוריה כלכלית אשר לכל אחד מהם הייתה השפעה מכריעה בכלכלה. המאמרים של רמזי עסקו בהסתברות בייסיאנית ותועלת (1926), מיסוי אופטימלי (1927) וצמיחה אופטימלית של מגזר יחיד (1928).
עבודתו עם ויטגנשטיין

רמזי תרגם את ספרו של הפילוסוף האוסטרי לודוויג ויטגנשטיין "טרקטט לוגי-פילוסופי" (1921) מגרמנית לאנגלית. הוא עשה זאת בגיל 19 לאחר שלמד, לפי גרסה מסוימת, גרמנית בתוך פחות משבוע. רמזי העריך את עבודתו של ויטגנשטיין ולאחר שהשלים את לימודי המתמטיקה ב-1923, ערך מסע לאוסטריה כדי לפגוש את ויטגנשטיין בזמן שלימד מתמטיקה בבית ספר יסודי בקהילה קטנה. במשך שבועיים הם דנו בקשיים שרמזי נתקל בהם בטרקטטוס, ובעקבות כך ויטגנשטיין ערך מספר תיקונים בתרגום לאנגלית וכמה שינויים בטקסט המקורי. שינויים אלו הופיעו במהדורה השנייה של הטרקטטוס ב-1933.
רמזי וקיינס פעלו יחד כדי להחזיר את ויטגנשטיין לקיימברידג' (ויטגנשטיין היה סטודנט של המתמטיקאי והפילוסוף ברטרנד ראסל לפני מלחמת העולם הראשונה). כאשר ויטגנשטיין חזר לקיימברידג', רמזי הפך למנחה שלו. ויטגנשטיין הגיש את ספרו "מאמר לוגי-פילוסופי" כדיסרטציה של הדוקטורט. הפילוסופים ג.א. מור וברטרנד ראסל בחנו את ויטגנשטיין בהגנה על הדיסרטציה ועל פי המסופר הוא ניחם אותם לאחר שנכשלו בהבנה של ספרו. לאחר מכן שלושתם סידרו תמיכה כספית לוויטגנשטיין על מנת לעזור לו להמשיך בעבודת המחקר שלו. ב-1929 רמזי שיתף פעולה עם ויטגנשטיין והכלכלן האיטלקי פיירו סרפה בעבודות מתמטיות ופילוסופיות. תרומות אלו הוזכרו מאוחר יותר בעבודותיהם.
לקריאה נוספת

Ramsey, F.P. (1927), "Facts and Propositions," Aristotelian Society Supplementary Volume 7, 153–170.
Ramsey F.P. (1927), "A Contribution to the Theory of Taxation," Economic Journal, Vol. 37, No 145, pp. 47–61
Ramsey F.P. (1928), "A Mathematical Theory of Saving," Economic Journal, Vol. 38, No 152, pp. 543 559
Ramsey F.P. (1929), "On a problem in formal logic," Proc. London Math. Soc., Vol. 30, pp. 264–286
Ramsey F.P. (1931), Foundations – Essays in Philosophy, Logic, Mathematics and Economics, Humanities Press
פרננדו גרסיה סאנצ'ס

| --- | --- |

פרננדו גרסיה סאנצ'ס
 לידה:  25 בספטמבר 1953 (בן 71) גרנדה, המדינה הספרדית המדינה הספרדית
 מדינה:  ספרד 
 השתייכות:   הצי הספרדי
 תקופת הפעילות:  1971–2017 (כ־46 שנים)
 דרגה:   אלמירנטה חנרל
 תפקידים בשירות
 ראש מטה ההגנה
 עיטורים
 הצלב הגדול של ההצטיינות הימית - עיטור לבן (2007)  הצלב הגדול של ההצטיינות הצבאית – עיטור לבן (2011)  מפקד בלגיון הכבוד  בפסקה זו רשומה אחת נוספת שטרם תורגמה 
 
פרננדו גרסיה סאנצ'ס (בספרדית: Fernando García Sánchez; נולד ב-25 בספטמבר 1953) היה אדמירל ספרדי, אשר כיהן כראש מטה ההגנה (מקביל לרמטכ"ל) בין השנים 2000–2004.
ביוגרפיה

סאנצ'ס נולד בגרנדה ב-25 בספטמבר 1953. ב-1971 הוא התגייס לצי הספרדי ולמד בבית הספר הצבאי הימי. הוא שרת בשלל תפקידי פיקוד שונים: כמפקד יחידת הצוללנים, כמפקד ספינת הסיור "וילאמיל", כמפקד הקורבטה "אינפנטה אלנה", כמפקד מכלית הנפט "המרקיז דה לה אנסנדה", וכמפקד מרכז ההערכה וההסמכה הקרבית. הוא היה מפקד קבוצת הליווי והשייטת ה-41. ב-1 בינואר 2012 הוא מונה לראש מטה ההגנה (מקביל לרמטכ"ל). הוא כיהן בתפקיד עד 24 במרץ 2017.
פקודת הרופאים

פקודת הרופאים [נוסח חדש], תשל"ז-1976 היא החוק המסדיר בישראל את מעמדם של העוסקים ברפואת בני אדם. פקודה זו החליפה את פקודת המתעסקים ברפואה, 1947. בנוסף אליה יש חקיקה נפרדת המתייחסת לרופאים וטרינריים - חוק הרופאים הווטרינרים, התשנ"א-1991. הפקודה מגדירה את מקצוע הרופא המורשה בישראל ואת סמכויותיו להעסיק תחת פיקוחו אחים ואחיות ובעלי מקצועות פרא-רפואיים.
חלקי הפקודה > פרק א': פרשנות

בפרק זה הוגדרו בין השאר:
"בית חולים" - על פי הגדרתו בפקודת בריאות העם, 1940;
"דיפלומה" - תואר, תעודה, מעמד, הסמכה או כתב שניתנו מאת אוניברסיטה או גוף אחר, או מאת הממשל של ארץ או מקום או מאת אנשים הפועלים מכוחו;
"המועצה המדעית" - המועצה המדעית של ההסתדרות הרפואית בישראל, ובהיעדרה - מי שלדעת השר ממלא את תפקידיה;
"מחלה מסכנת" - היא אחת מהמחלות: מחלת נפש, מחלה העשויה לסכן בריאות החולים שבטיפולו של רופא, מחלה או כושר לקוי העשויים לשלול מרופא את היכולת לעסוק ברפואה לחלוטין, זמנית או חלקית;
"עיסוק ברפואה" - פעולות הכוללות בדיקת חולים ופצועים, אבחונם, ריפוים, מתן מרשם להם, פיקוח על נשים בזיקה להיריון וללידה, או שירותים אחרים הניתנים בדרך כלל מידי רופא, לרבות ריפוי באקופונקטורה;
חלקי הפקודה > פרק ב': ייחוד העיסוק ברפואה

רופא מורשה, הזכאי לעסוק ברפואה, לפי הגדרת החוק הוא מי שיש לו רישיון העונה על תנאי הפקודה.
רישיון לעסוק ברפואה יינתן לאזרח ישראלי או תושב קבע, או מי שהגיע לישראל לצורך התמחות או הוזמן לעבוד בבית חולים, אדם הגון, בעל השכלה רפואית, שעמד בבחינות שקבע המנהל, בהתייעצות עם המועצה המדעית או שהיה פטור מבחינות אלו.
אסור למי שאינו רופא כזה לעסוק ברפואה או להתחזות כאחד העוסק ברפואה או לכנות עצמו בשם רופא או מנתח או עוסק ברפואה. חריגים לכלל זה הם רוקח, רופא שיניים או מיילדת העוסקים במקצועם לפי החוקים המתאימים להם, רופא שיניים העוסק בהרדמה וקיבל היתר לכך או לרופא מותר להגדיר עצמו רק באותם תחומים שיש לו הכשרה מתאימה וקיבל אישור מתאים לכך.
אסור לרופא לעסוק בעיסוק שיש בו ניגוד אינטרסים עם עיסוקו כרופא. אסור לו לפרסם עצמו בדרך שיש בה פגיעה במקצוע או שהיא מטעה את הציבור.
רופאים רשאים להחזיק בתרופות וסמים לצורך עבודתם אולם ניפוק תרופות אלו כפוף לאמור בחוק הרוקחים.
החוק מסמיך את שר הבריאות, בתיאום עם ההסתדרות הרפואית, להסדיר את תואר הרופא המומחה ולקבוע מי זכאי לשאת תואר זה.
החוק קובע כי סטז'ר חייב לעמוד בבחינות שייקבעו בהתייעצות עם המועצה המדעית ובאישור ועדת העבודה והרווחה של הכנסת.
חלקי הפקודה > פרק ג': רישוי רופאים

החוק מסמיך את שר הבריאות, בתיאום עם ההסתדרות הרפואית, למנות ועדה מייעצת לעניין רישיונות לרופאים. חלק מהסעיפים דנים בדרך מינויה של הוועדה ובסמכויותיה.
החוק מסמיך את הוועדה ואת מנכ"ל משרד הבריאות לשלול את רישיונו של רופא בהתקיים תנאים המוגדרים בחוק.
חלקי הפקודה > פרק ד': אמצעי משמעת

פרק זה דן באמצעי המשמעת שיש לשר הבריאות כלפי רופאים. הפרק מגדיר מהם המקרים בהם מותר לשר להפעיל את סמכותו ומהם אפשרויות הערעור העומדות בפני הרופא.
חלקי הפקודה > פרק ה': עבירות, שפיטה ועונשין

טבלת עבירות ועונשן.
הערות שוליים

↑  יש גם הצעת תיקון לחוק המחייבת ידיעת השפה העברית
↑  רע"פ 10709/03 יוסף רוס נ. מ"י, פס"ד מיום 4.7.05. השופטים אליעזר ריבלין, אדמונד לוי ואסתר חיות
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
פרס טוני למחזמר הטוב ביותר

| --- | --- |

סמליל פרס הטוני
 מדינה:  ארצות הברית 
 הגוף המעניק:  אגף התיאטרון האמריקאי, ליגת הברודוויי 
 www.tonyawards.com
 
פרס טוני למחזמר הטוב ביותר (באנגלית: Tony Award for Best Musical) הוא אחד מפרסי טוני הוותיקים ביותר, שמוענק מדי שנה מאז 1949. פרס זה הוא האחרון שמוענק בכל טקס, והוא מוענק למפיקי המחזמר הזוכה. בדרך כלל, כל אחד ממחזות הזמר המועמדים לפרס מוצגים במהלך הטקס על הבמה.
זוכים ומועמדים

הערה: הזוכים מסומנים בכחול
זוכים ומועמדים > המאה ה-21

| ‏העשור הראשון |
| --- | --- |

שנה: שם המחזמר
2000: 
2000: Contact
2000: James Joyce's The Dead
2000: !‏Swing
2000: The Wild Party
2001: 
2001: המפיקים
2001: A Class Act
2001: The Full Monty
2001: Jane Eyre
2002: 
2002: Thoroughly Modern Millie
2002: מאמה מיה!
2002: Sweet Smell of Success
2002: Urinetown
2003: 
2003: היירספריי
2003: Amour
2003: A Year with Frog and Toad
2003: Movin' Out
2004: 
2004: אבניו קיו
2004: The Boy from Oz
2004: Caroline, or Change
2004: מרשעת
2005: 
2005: ספאמלוט
2005: The Light in the Piazza
2005: Dirty Rotten Scoundrels
2005: The 25th Annual Putnam County Spelling Bee
2006: 
2006: Jersey Boys
2006: The Color Purple
2006: The Drowsy Chaperone
2006: The Wedding Singer
2007: 
2007: אביב מתעורר
2007: Curtains
2007: Grey Gardens
2007: מרי פופינס
2008: 
2008: שכונה על הגובה
2008: Cry-Baby
2008: Passing Strange
2008: Xanadu
2009: 
2009: בילי אליוט
2009: כמעט נורמלי
2009: Rock of Ages
2009: שרק
| ‏העשור השני |
| --- | --- |

שנה: שם המחזמר
2010: 
2010: Memphis
2010: American Idiot
2010: !‏Fela
2010: Million Dollar Quartet
2011: 
2011: ספר המורמונים
2011: Catch Me If You Can
2011: The Scottsboro Boys
2011: Sister Act
2012: 
2012: Once
2012: Leap of Faith
2012: Newsies
2012: Nice Work If You Can Get It
2013: 
2013: קינקי בוטס
2013: Bring It On the Musical
2013: A Christmas Story: The Musical
2013: מטילדה
2014: 
2014: מדריך הג'נטלמן לאהבה ורצח
2014: After Midnight
2014: אלאדין
2014: Beautiful: The Carole King Musical
2015: 
2015: Fun Home
2015: An American in Paris
2015: משהו רקוב!
2015: The Visit
2016: 
2016: המילטון
2016: Bright Star
2016: School of Rock
2016: Shuffle Along
2016: מלצרית
2017: 
2017: אוון הנסן היקר
2017: Come from Away
2017: לקום אתמול בבוקר
2017: נטשה, פייר והשביט הגדול של 1812
2018: 
2018: ביקור התזמורת
2018: לשבור את הקרח
2018: בובספוג מכנסמרובע
2018: ילדות רעות
2019: 
2019: האדסטאון
2019: Ain't Too Proud
2019: ביטלג'וס
2019: הנשף
2019: טוטסי
| ‏העשור השלישי |
| --- | --- |

שנה: שם המחזמר
2020: 
2020: מולן רוז'
2020: Jagged Little Pill
2020: טינה
2022: 
2022: לופ מוזר
2022: נערה מהארץ הצפונית
2022: MJ
2022: מר מוצ"ש
2022: כיכר גן העדן
2022: שש
2023: 
2023: קימברלי אקימבו
2023: & ג'ולייט
2023: ניו יורק, ניו יורק
2023: Shucked
2023: חמים וטעים
2024: 
2024: נערי הכרך (אנ')
2024: מטבח הגיהנום (אנ')
2024: Illinoise
2024: סאפס (אנ')
2024: מים לפילים (אנ')
שיאים

נכון לשנת 2016:
"המפיקים" הוא המחזמר שזכה במספר הפרסים הרב ביותר (12), לרבות פרס המחזמר הטוב ביותר
"המילטון" הוא המחזמר שהיה מועמד למספר הרב ביותר של פרסים (16)
"צלילי המוסיקה" ו-"פיורלו!" הם שני מחזות הזמר היחידים שזכו במשותף בפרס למחזמר הטוב ביותר (בשנת 1960)
"Passion" הוא המחזמר הזוכה עם מספר ההופעות הנמוך ביותר (הוצג 280 פעמים בלבד)
"פנטום האופרה" הוא המחזמר הזוכה עם מספר ההופעות הגבוה ביותר בברודוויי (הוצג למעלה מ-12,000 פעמים, והוא עדיין רץ)
"!‏Hallelujah, Baby" הוא המחזמר היחיד עד כה שזכה בפרס המחזמר הטוב ביותר אחרי שההפקה כבר ירדה
"Fun Home" ו-"Hadestown" הם שני מחזות הזמר היחידם שזכו בפרס המחזמר הטוב ביותר ונוצרו על ידי נשים בלבד
"Kiss Me, Kate" ו-"Titanic" הם שני מחזות הזמר היחידים שזכו בפרס למחזמר הטוב ביותר מבלי להיות מועמדים גם בקטגוריות משחק
הערות שוליים

↑  "Facts About the Tony Awards". Tony Legacy. The American Theatre Wing. 2016. נבדק ב-2016-05-18.
| פרס טוני למחזמר הטוב ביותר |
| --- | --- | --- |
| 1975−1949 | נשקי אותי, קייט (1949) • דרום פסיפיק (1950) • ברנשים וחתיכות (1951) • המלך ואני (1952) • קיסמט (1954) • גבירתי הנאווה (1957) • איש המוזיקה (1958) • צלילי המוסיקה/פיורלו! (1960) • ביי ביי בירדי (1961) • איך להצליח בעסקים מבלי להתאמץ (1962) • דבר מצחיק קרה לי בדרך לפורום (1963) • הלו, דולי! (1964) • כנר על הגג (1965) • איש למנשה (1966) • קברט (1967) • 1776 (1969) • קומפני (1971) • הקוסם (1975) |  |
| 2000−1976 | שורת המקהלה (1976) • אנני (1977) • סוויני טוד: הספר השטן מרחוב פליט (1979) • אוויטה (1980) • רחוב 42 (1981) • ‏Nine‏ (1982) • קאטס (1983) • כלוב העליזים (1984) • עלובי החיים (1987) • פנטום האופרה (1988) • שדרות סאנסט (1995) • רנט (1996) • מלך האריות (1998) |  |
| 2001 ואילך | המפיקים (2001) • היירספריי (2003) • אבניו קיו (2004) • ספאמלוט (2005) • ג'רזי בויז (2006) • אביב מתעורר (2007) • בילי אליוט - המחזמר (2009) • ממפיס (2010) • ספר המורמונים (2011) • קינקי בוטס (2013) • מדריך הג'נטלמן לאהבה ורצח (2014) • המילטון (2016) • אוון הנסן היקר (2017) • ביקור התזמורת (2018) • האדסטאון (2019) • מולן רוז' (2021) • לופ מוזר (2022) • קימברלי אקימבו (2023) ‏•‏‏ נערי הכרך (2024) |  |
| --- | --- |
בקרת זהויות :  MusicBrainz: 82abf889-3792-4012-8254-244e518222cd
פרנק ריסטר

פרנק ריסטר (בצרפתית: Franck Riester; נולד ב-3 בינואר 1974) הוא פוליטיקאי צרפתי המכהן כשר התרבות הצרפתי. היה חבר באספה הלאומית של צרפת בין השנים 2007–2018. הוא ייצג את סן אה-מארן והיה חבר לשעבר של הרפובליקנים, שהייתה ידועה בעבר בשם האיחוד לתנועה עממית (UMP). הוא הקים ומוביל כיום את מפלגת "אגיר".
קריירה פוליטית

משנת 2008 ועד 2017 כיהן כראש עיריית קולומייה בסן-אה-מארן, איל-דה-פראנס.
במהלך המערכה הלא מוצלחת של ניקולא סרקוזי לבחירות לנשיאות 2012, שימש ריסטר כראש התקשורת של מפלגת UMP. בבחירות המקדימות לנשיאות 2016 של הרפובליקנים, ריסטר אישר את ברונו לה מאייר כמועמד המפלגה לתפקיד נשיא צרפת.
ריסטר מונה לשר התרבות בממשלת ראש הממשלה אדואר פיליפ ב-16 באוקטובר 2018.
מחלוקת

כאשר הבמאי רומן פולנסקי זכה לבימוי הטוב ביותר לסרטו "קצין ומרגל" בטקס פרסי הסזאר השנתי בשנת 2020, צוות ההפקה שלו החרים את הטקס לאחר שריסטר אמר כי הצלחתו של במאי שהואשם באלימות מינית תעביר את האות הלא נכון בעידן תנועת Me Too.
חיים אישיים

ריסטר נחשף בתקשורת כהומו בשנת 2011 והיה חבר הפרלמנט הצרפתי הראשון שעשה זאת.
במרץ 2020, במהלך התפרצות נגיף הקורונה, נמצא כחיובי לנגיף COVID-19.
הערות שוליים

↑  "LISTE DÉFINITIVE DES DÉPUTÉS ÉLUS À L'ISSUE DES DEUX TOURS" (בצרפתית). National Assembly of France. נבדק ב-4 ביולי 2010. {{cite web}}:  (עזרה)
↑  Catherine Bremer (February 26, 2012), Low in polls, Sarkozy stakes all on campaign verve Reuters.
↑  Ludovic Vigogne (April 20, 2016), Bataillons: Primaire à droite: la liste des premiers soutiens parlementaires L'Opinion.
↑  "Communiqué de presse - remaniement et composition du nouveau gouvernement". French Republic (בצרפתית). נבדק ב-14 ביוני 2019. {{cite web}}:  (עזרה)
↑  Elizabeth Pineau and Richard Lough (February 28, 2020), Polanski wins best director at Cesars, prompting walkout protest Reuters.
↑  Marc Endeweld, 'Le député-maire UMP Franck Riester fait son coming-out', in Têtu, 6 December 2011 "Archived copy". אורכב מ-המקור ב-15 בינואר 2012. נבדק ב-7 בדצמבר 2011. {{cite web}}:  (עזרה);  (עזרה)
↑  Jila Varoquier, 'Coulommiers : le député-maire Franck Riester (UMP) fait son coming out', in Le Parisien, 6 December 2011
↑  "#Coronavirus : Franck Riester, le ministre de la Culture, testé positif mais "en forme" (cabinet)". Twitter. Agence France-Presse. נבדק ב-9 במרץ 2020. {{cite web}}:  (עזרה)
| --- | --- |
בקרת זהויות :  BnF: cb162702699 (data)  GND: 1221382772  ISNI: 0000 0001 1921 5181  SUDOC: 136893228  VIAF: 170415981   WorldCat (עם VIAF): 170415981
פרינצרגנטנטורטה

| --- | --- |

 
 מאכלים
 סוג:  טורט 
 מוצא:  גרמניה 
 אופן הגשה:  קינוח
 מרכיבים עיקריים:  עוגת ספוג 
 
פרינצרגנטנטורטה (מגרמנית: Prinzregententorte; פרינץ - נסיך, רגן - עוצר, טורטה - עוגה) היא עוגת טורט בווארית המורכבת משש או שבע שכבות של ספוג שביניהם חמאת שוקולד ומצופה בריבת משמש. השכבה העליונה של העוגה מצופה בזיגוג שוקולד.
העוגה פופולרית במדינת בוואריה ונמכרת שם במאפיות ובמעדניות בכל השנה.